Η **Μαρία Λεόντιεβνα Ίτκινα** (λευκορωσικά: Марыя Лявонцеўна Іткіна‎‎, ρωσικά: Мария Леонтьевна Иткина‎‎
) (3 Μαΐου 1932 – 1 Δεκεμβρίου 2020) ήταν Σοβιετική αθλήτρια του στίβου, η οποία ειδικευόταν στους δρόμους ταχύτητας. Σημείωσε πολλαπλά παγκόσμια ρεκόρ σε διάφορα αγωνίσματα δρόμων ταχύτητας. Αγωνίστηκε στους Ολυμπιακούς Αγώνες του 1956, του 1960 και του 1964, όπου τερμάτισε στην 4η θέση σε 4 αγωνίσματα. Στο εγχώριο πρωτάθλημα, η Ίτκινα κατείχε 17 σοβιετικούς τίτλους δρόμων ταχύτητας.

Πρώιμη ζωή
----------

Η Ίτκινα γεννήθηκε στο Ρόσλαβ, στην περιοχή Σμολένσκ της Σοβιετικής Ένωσης στις 3 Μαΐου 1932.  Αργότερα μετακόμισε με την οικογένειά της στο Μινσκ στη Λευκορωσική Σοβιετική Σοσιαλιστική Δημοκρατία. Η Ίτκινα αγωνίστηκε στον στίβο για τη Σπαρτάκ Μινσκ και τη Ντιναμό Μινσκ. Αποφοίτησε από το Λευκορωσικό Κρατικό Πανεπιστήμιο Αθλητικού Πολιτισμού το 1957. Η Ίτκινα ειδικευόταν στους αγώνες δρόμων ταχύτητας, αγωνιζόμενη στα 100 μ. 200 μ. 400 μ. και 4 x 100 μ. σκυταλοδρομία. Κέρδισε 32 τίτλους πρωταθλήματος ΕΣΣΔ και σημείωσε 18 εθνικά ρεκόρ. Η Ίτκινα κέρδισε έναν αγώνα σπριντ στην πρώτη Σπαρτακιάδα του Λαού της ΕΣΣΔ το 1956.

Διοργανώσεις
------------

Η Ίτκινα κέρδισε τέσσερις ευρωπαϊκούς τίτλους: έναν στα 200 μ. (24,3 δευτ. 1954), έναν στη σκυταλοδρομία 4 × 100 μ. (1954) και δύο στα 400 μ. (53,7 δευτ. το 1958 και 53,4 δευτ. το 1962). Κέρδισε επίσης το αγώνισμα των 200 μέτρων στους Παγκόσμιους Πανεπιστημιακούς Αγώνες του 1957 στο Παρίσι, με 24,6 δευτερόλεπτα.

Στις τρεις συμμετοχές τις σε Ολυμπιακούς Αγώνες, η Ίτκινα ήρθε 4η σε τέσσερα αγωνίσματα: τη σκυταλοδρομία 4 × 100 μ. το 1956 και το 1960 και τα 100 μ. και 200 μ. το 1960. Τερμάτισε πέμπτη στα 400 μ. το 1964. Οι διαφορές της με τους χάλκινους Ολυμπιονίκες στα ατομικά αγωνίσματα ήταν 0,06, 0,03 και 0,2 δευτερόλεπτα αντίστοιχα. Το 1956 αποκλείστηκε στους ημιτελικούς των 200 μ. με 0,01 δευτερόλεπτο πίσω από την Αυστραλή Νόρμα Κρόκερ. Η Ίτκινα κέρδισε επίσης ένα αγώνισμα δρόμου ταχύτητας στο πρώτο Ευρωπαϊκό Κύπελλο (1965).

Ρεκόρ
-----

Τον Ιούλιο του 1956, η Ίτκινα σημείωσε παγκόσμιο ρεκόρ 220 γιάρδων με 23,6 δευτερολέπτα, όμως τα αγαπημένα της αγωνίσματα ήταν τα 400 μέτρα και 440 γιάρδες, στα οποία σημείωσε τουλάχιστον τέσσερα παγκόσμια ρεκόρ μεταξύ 1957 και 1962, βελτιώνοντας το ρεκόρ από 54,0 σε 53,4 δευτερόλεπτα. Η μόνη άλλη αθλήτρια που έσπασε πολλά ρεκόρ στα 400 μέτρα ήταν η Ανατολικογερμανίδα Μαρίτα Κοχ.

Το 1960, η Ίτκινα σημείωσε την ατομική καλύτερη επίδοση της στα 100 μέτρα με 11,4 δευτερόλεπτα, το οποίο παρέμεινε μία παγκόσμια κορυφαία επίδοση για πολλές δεκαετίες. Το 1961, ισοφάρισε το παγκόσμιο ρεκόρ των 60 μέτρων κλειστού στίβου των 7,3 δευτερολέπτων, και το 1963 ήταν μέλος της σοβιετικής ομάδας σκυταλοδρομίας 800 μέτρων που σημείωσε παγκόσμιο ρεκόρ με 1,34,7.

Βραβεία
-------

Η Ίτκινα αναγνωρίστηκε ως Επίτιμος Δάσκαλος του Αθλητισμού της ΕΣΣΔ και Επίτιμος Προπονητής της Λευκορωσικής Σοβιετικής Σοσιαλιστικής Δημοκρατίας. Το 1957 διορίστηκε μέλος του Τάγματος του Παράσημου της Τιμής και το 1960 τιμήθηκε με το Μετάλλιο για την αξία της εργασίας. Το 2000 της απονεμήθηκε το Βραβείο της ΔΟΕ για την προσφορά στο Ολυμπιακό Κίνημα και το 2006 έγινε μέλος τρίτης τάξης του Ρωσικού Τάγματος για τις υπηρεσίες στην πατρική γη.

Προσωπική ζωή
-------------

Η Ίτκινα ήταν Εβραία.> Το 1991 εισήχθη στο International Jewish Sports Hall of Fame. Πέθανε στη Λευκορωσία την 1η Δεκεμβρίου 2020.

Παραπομπές
----------

1. ↑  euroradio.pl/ru/na-89-m-godu-zhizni-skonchalas-legendarnaya-begunya-mariya-itkina.
2. 1 2 3  «Mariya Itkina». Sports-reference.com. Αρχειοθετήθηκε από το πρωτότυπο στις 18 Απριλίου 2020.
3. 1 2 3 4 5 6 7 8 9  «Maria Leontyavna Itkina». Jewishsports.net.
4. 1 2  «На 89-м году жизни скончалась легендарная бегунья Мария Иткина» (στα ρώσικα). euroradio.fm. CS1 maint: Μη αναγνωρίσιμη γλώσσα (link)
5. 1 2  «European Championships (Women)». Gbrathletics.com. Ανακτήθηκε στις 15 Αυγούστου 2011.
6. ↑  WORLD STUDENT GAMES (PRE-UNIVERSIADE). gbrathletics.com
7. ↑  «Athletics at the 1960 Roma Summer Games: Women's 100 metres Final». Sports-reference.com. 2 Σεπτεμβρίου 1960. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 15 Αυγούστου 2011.
8. ↑  «Athletics at the 1960 Roma Summer Games: Women's 200 metres Final». Sports-reference.com. 5 Σεπτεμβρίου 1960. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 15 Αυγούστου 2011.
9. ↑  «Athletics at the 1956 Melbourne Summer Games: Women's 200 metres Semi-Finals». Sports-reference.com. 29 Νοεμβρίου 1956. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 15 Αυγούστου 2011.
10. 1 2  «100-Meter Dash is Won in 0:11.4; Maria Itkins of U.S.S.R. Has Fastest Time of Year for Woman Athlete». *The New York Times*. 3 July 1960.. Ανακτήθηκε στις 15 Αυγούστου 2011.
11. 1 2 3  «Morta Maria Itkina, l'eterna quarta olimpica e 4 volte primatista del mondo dei 400» (στα ιταλικά). *Queen Atletica*. 1 Δεκεμβρίου 2020.. Ανακτήθηκε στις 2 Δεκεμβρίου 2020.
12. 1 2  Bob Wechsler (2008). *Day by day in Jewish sports history*. ISBN 9780881259698. Ανακτήθηκε στις 15 Αυγούστου 2011.
13. ↑  «Miss Cuthbert Loses Record». The Age. 15 Σεπτεμβρίου 1959.. Ανακτήθηκε στις 15 Αυγούστου 2011.
14. ↑  «Soviet Sprinters Claim World Mark». St. Joseph News-Press. 18 Αυγούστου 1963.. Ανακτήθηκε στις 15 Αυγούστου 2011.
15. ↑  «Russians Equal Olympic Record; Barteniev and Toukarev do 0:10.3 for 100 Meters». *The New York Times*. 15 Νοεμβρίου 1956.. Ανακτήθηκε στις 15 Αυγούστου 2011.

| Ρεκόρ |
| --- |
| Προκάτοχος Πολίνα Λαζάρεβα | **Κάτοχος παγκόσμιου ρεκόρ 400 μέτρων γυναικών**8 Ιουνίου 1957 – 23 Οκτωβρίου 1962 | Διάδοχος Σιν Κιμ-νταν |
|